Joseph Baynes was 'n nywerheidspionier en kabinetsminister in Natal. Gebore op Settle in Yorkshire, Engeland, in 1842; emigreer na Natal in 1850, waar hy begin boer en 'n beroemde bees- en perdeteler word. Sy vernaamste prestasie is egter die stigting van die beroemde Nelsrust-melkplase naby Pietermaritzburg. Maak gebruik van die eerste dipbak in die gebied en begin met 'n moderne melkbedryf. Van 1887 tot Uniewording was hy lid van die Natalse parlement, en van 1903 tot 1904 was hy Minister van Lande en Werke. Met sy dood in 1925 is sy eiendom op Nelsrust aan die land geskenk as 'n ontwikkeling- en navorsingsentrum. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.